CELEX: 32014D1004(01)
Language: ro
Date: 2014-09-25 00:00:00
Title: Decizia Consiliului din 25 septembrie 2014 de numire a unui membru în cadrul Consiliului de administrație al Agenției Europene pentru Produse Chimice

4.10.2014   
            
            
               RO
            
            
               Jurnalul Oficial al Uniunii Europene
            
            
               C 350/3
            
         DECIZIA CONSILIULUI
   din 25 septembrie 2014
   de numire a unui membru în cadrul Consiliului de administrație al Agenției Europene pentru Produse Chimice
   (2014/C 350/04)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (1), în special articolul 79,
   întrucât:
   
               (1)
            
            
               Articolul 79 din Regulamentul (CE) nr. 1907/2006 prevede că fiecare stat membru ar trebui să desemneze un membru în Consiliul de administrație al Agenției Europene pentru Produse Chimice, iar Consiliului îi revine sarcina de a numi, în calitate de membri în cadrul Consiliului de administrație al Agenției Europene pentru Produse Chimice, câte un reprezentant din fiecare stat membru.
            
         
               (2)
            
            
               Republica Croația a devenit membru al Uniunii Europene începând de la 1 iulie 2013.
            
         
               (3)
            
            
               Guvernul Croației a transmis decizia sa de desemnare a unui reprezentant, care ar trebui, prin urmare, să fie numit pentru o perioadă de patru ani,
            
         ADOPTĂ PREZENTA DECIZIE:
   Articolul 1
   Domnul Bojan VIDOVIĆ, cetățean croat, născut la 22 mai 1976, este numit în calitate de membru al Consiliului de administrație al Agenției Europene pentru Produse Chimice, pentru perioada cuprinsă între 25 septembrie 2014 și 26 septembrie 2018.
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 25 septembrie 2014.
      
         
            Pentru Consiliu
         
         
            Președintele
         
         F. GUIDI
      
   
   
      (1)  JO L 396, 30.12.2006, p. 1.